Във връзка с постъпило уведомление с вх. № ОВОС-1512/25.05.2022г. и допълнителни информации с вх. № ОВОС-1512-2/07.06.2022г. и с вх. № ОВОС-1512-4/14.07.2022г., за изготвяне на план/програма за: „Програма за опазване на околната среда за периода 2021-2028г., с включени в нея Приложение №1 „Раздел лечебни растения към програмата“ и Приложение №2 „Програма за опазване, устойчиво ползване и възстановяване на почвите на община Кричим“, възложител: ОБЩИНА КРИЧИМ, на основание чл. 8, ал. 1 от Наредба за условията и реда за извършване на екологична оценка /Наредба за ЕО/, и в изпълнение разпоредбата на чл.8, ал. 4 от Наредба за условията и реда за извършване на екологична оценка /Наредба за ЕО/, Регионална инспекция по околна среда и водите – Пловдив (РИОСВ-Пловдив) информира за следното:

**І. По отношение на изискванията за екологична оценка (ЕО) по глава шеста, раздел II от Закона за опазване на околната среда (ЗООС);**

Уведомяваме Ви, че на основание чл. 81, ал.3 от *Закона за опазване на околната среда* /ЗООС/ и чл.2, ал.2, т.1 и т.3 от *Наредба за условията и реда за извършване на екологична оценка на планове и програми* (Наредба за ЕО) е **необходимо да се прецени необходимостта от изготвяне на екологична оценка /ЕО/ относно вашия план.**

Съгласно чл. 82, ал. 1 от ЗООС и чл. З, ал. 2, т. 1 на Наредбата по ЕО, преценката за извършване на екологична оценка се извършва едновременно с изготвянето и решението за преценяване на необходимостта от извършване на ЕО се издава преди одобряването на съответния план/програма.

**ІІ. По отношение на изискванията на чл. 31 от Закона за биологичното разнообразие (ЗБР):**

**На територията на Община Кричим попадат следните защитени територии по смисъла на Закона за защитените територии:**

* Поддържан резерват „Изгорялото гюне“, обявен с Пост.№5334/16.08.1949 г. на МС, актуализиран със Заповед №РД-169/22.02.2013 г. на МОСВ;
* Част от защитена местност „Козница“, обявена със Заповед №РД-405/07.07.2008 г. на МОСВ /ДВ бр.73/2008 г./

**На територията на Община Кричим попадат части от следните защитени зони:**

* BG0002057 „Бесапарски ридове” за опазване на дивите птици, обявена със Заповед №РД-786/29.10.2008 (ДВ бр. 106/2008 г.) на министъра на околната среда и водите;
* BG0000254 „Бесапарски възвишения” за опазване на природните местообитания и на дивата флора и фауна, обявена със заповед № РД-315/31.03.2021 г. (ДВ бр.50/2021 г.) на Министъра на околната среда и водите;
* BG0000424 „Река Въча Тракия” за опазване на природните местообитания и на дивата флора и фауна, обявена със Заповед №РД-334/31.05.2021 г. на Министъра на околната среда и водите (ДВ бр.54/2021 г.).
* BG0001030 „Родопи-Западни” за опазване на природните местообитания и на дивата флора и фауна, обявена със Заповед №РД-278/31.03.2021 г. на МОСВ (ДВ бр.45/2021 г.).

**ІІІ. Указания за последващи действия, които следва да се предприемат за извършване на процедурата по преценяване на необходимостта от извършване на ЕО:**

1. Преценката се извършва по реда на глава втора от Наредбата за ЕО, като съгласно чл.8а Възложителят на плана трябва да представи в РИОСВ-Пловдив **писмено искане по образец - приложение 4** на хартиен и електронен носител.

Образец на искане за преценяване на необходимостта от извършване на ЕО съгласно Приложение 4 към Наредбата за ЕО, може да намерите на интернет страницата на РИОСВ-Пловдив -  административни услуг>>образци и формуляри>>[процедури по ОВОС и Екологична оценка](https://plovdiv.riosv.com/main.php?module=info&object=info&action=view&inf_id=71)>>[искане за преценяване на необходимостта от извършване на ЕО](https://plovdiv.riosv.com/files/file/ovos/formuliari_OVOS/2019/EO_iskane_precenka.docx).

1. Искането за преценка необходимостта от извършване на ЕО и приложената към него информацията за преценка необходимостта от ЕО - следва да се допълни и съобрази и със следното:

**По отношение на Програма за опазване на околната среда :**

*По компонент „Биологично разнообразие, защитени територии и зони, ПООС следва да се коригира и допълни със следното:*

За защитените зони и защитени територии, попадащи в териториалния обхват на община Кричим следва да се запишат конкретните заповеди за обявяване, с които са регламентирани цитираните режими. В ПООС следва ясно да са разграничени защитените територии, по смисъла на Закона за защитените територии и защитените зони по смисъла на Закона за биологичното разнообразие.

По отношение на т.3 от Вашето писмо, касаеща т.1.3 от писмо на РИОСВ-Пловдив изх.№ОВОС-1512-3/24.06.2022 г. следва да се отбележи следното:

Задълженията на общините по отношение опазване на биологичното разнообразие и защитени територии не включват само разработване на планове за управление. Такова изискване РИОСВ-Пловдив не е поставила в писмото си. В чл. 118, ал.1 от от Закона за биологичното разнообразие ясно са разписани задълженията, които общините, трябва да осъществяват по опазване на биологичното разнообразие, в сферата на своята компетентност. Същите следва да се интегрират в ПООС на община Кричим.

По отношение на т.1.4 от писмото, РИОСВ-Пловдив не е изисквала предвиждане на дейности в имоти с НТП „гора“, нито разработване на планове за управление. В границите на защитените територии и защитените зони не се включват само гори, а различни по вид територии, поради което изложеното в по отношение на т.1.4 е некоректно. Съгласно чл.1, ал.3 от Закона за биологичното разнообразие: „*Биологичното разнообразие е неразделна част от националното богатство и опазването му е приоритет и задължение за държавните и общинските органи и гражданите“,* поради което в ПООС следва да се планират и реализират конкретни дейности в изпълнение на това задължение на общината.

**По отношение на раздел „Лечебни растения“ към Програмата за опазване на околната среда:**

В чл.50, т. от Закона за лечебните растения е разписано, че за опазване и устойчиво ползване на лечебните растения се разработва раздел „Лечебни растения“ към общинската програма по околна среда, който следва да е разработен в съответствие с изискванията на чл. 55 от Закона за лечебните растения.

Във връзка с горното, раздел „Лечебни растения“ е неразделна част от ПООС на община Кричим и следва да се изготви на етапа на разработване на програмата, а не в срока на действието на същата, съгласно нормативно определените изисквания.

Възложителят е информиран за следващите действия, които трябва да предприеме за провеждане на процедурата по преценяване на необходимостта от извършване на екологична оценка, в т.ч. ОС, с писмо изх. № ОВОС-1512-5/22.07.2022г.